- Hindi News
- National
- दाे युवकों ने निकाले बैग से ~ 50 हजार रोड का एक भी सीसीटीवी कैमरा ठीक नहीं
दाे युवकों ने निकाले बैग से ~ 50 हजार रोड का एक भी सीसीटीवी कैमरा ठीक नहीं
झज्जरके बैंक रोड पर शुक्रवार दोपहर एक बजे जब दो शातिरों ने एक बाइक के थैले में रखे 50 हजार रुपए निकाले तब उस समय इस रोड पर पुलिस की गश्त चल रही थी। इसके साथ ही घटनास्थल के सामने बमुश्किल 50 मीटर पर एक पुलिस कर्मचारी भी सुरक्षा के लिए तैनात था। इसके बाद बदमाशों ने पुलिस सुरक्षा को धता बताकर एक सैनिक की मेहनत की कमाई उड़ा ली।
अहम बात ये है कि इस वाकये के बाद जब पुलिस ने रोड साइड पर लगे विभिन्न संस्थानों के सीसीटीवी खंगाले तब एक भी कैमरा वर्किंग में नहीं मिला। पूरे घटनाक्रम के अनुसार छारा गांव निवासी ओमबीर का बैंक खाता झज्जर की एसबीआई ब्रांच में हैं। शुक्रवार को वह गांव से 50 हजार रुपए निकलवाने के लिए ब्रांच में आया। साढ़े 12 बजे उसने अपने खाते से रकम निकाली। 100-100 के नोटों की पांच गड्डी लेकर वो बाहर आया और रकम जेबों में रखने के बजाए बाइक पर टंगे स्थायी थैले में रख दी। ओमबीर बाइक पर बैठता इससे पहले ही वो बैंक के साथ ही मौजूद एटीएम की ओर मुड़ गया। उसे वापस लौटने में एक ही मिनट लगा होगा कि उसने देखा कि थैला खुला हुआ है। वह कुछ समझता तभी एक राहगीर ने चेताया कि दो लड़के आपकी बाइक से कुछ निकालकर भागे हैं। इस बीच बैग खाली देख ओमबीर ने देखा कि एक बाइक तेजी से दो लड़के तेजी से भगा रहे हैं। तब उसने छिक्कारा चौक तक उनका पीछा भी किया, लेकिन बाइक आंखों से ओझल हो गई।
^घटना की सूचना मिलते ही पुलिस वीटी करा दी गई थी। हालांकि अलर्टनेस के बाद भी शातिरों का सुराग नहीं लग सका। ऐसे में जिस समय ये घटना हुई उस समय की सीसीटीवी फुटेज अन्य मार्गों से ली जाएगी। ताकि कुछ सुराग मिल सके। -राजेशकुमार, सिटी पुलिस चौकी इंचार्ज
सैनिक बोला- घटना से मिला सबक
छारानिवासी ओमबीर जिसके साथ ये वाकया हुआ वो अभी अरूणाचल प्रदेश में सेना की ड्यूटी दे रहा है। 35 दिन की छुट्टी पर आए ओमबीर ने इस बात को माना कि सेना में रहते वो सभी को एक जैसा समझता था, लेकिन जब उसके साथ ये घटना हुई है। तब पता लगा कि समाज बदल चुका है। किसी पर भरोसा नहीं किया जा सकता।
जिस एटीएम में गया था सैनिक उसमें नहीं थी डिपोजिट मशीन
घटनाक्रमके बाद सैनिक ओमबीर ने बताया कि रकम जेबों में रखने के बजाए बाइक पर टंगे स्थायी थैले में डालने के बाद सीधे घर जाता, लेकिन उसे 25 हजार रुपए अपने बड़े भाई कर्मबीर के अकाउंट में डालने थे। उसने सोचा कि एसबीआई के हर एटीएम में डिपोजिट की सुविधा होती है तो झज्जर में भी होगी। यही देखने के लिए वो एटीएम की ओर मुड़ा, लेकिन यहां कैश डिपोजिट की मशीन नहीं लगी थी।
पीड़ित ने किया कंट्रोल रूम में फोन
अपनेपैसे जाने से दुखी ओमबीर ने पुलिस कंट्रोल रूम में फोन किया। कुछ समय में मौके पर पुलिस पहुंची। जांच के दौरान पुलिस ने बैंक और बैंक बाहर लगे कैमरे खंगाले तब उसमें कोई सुराग नहीं मिला। हैरानी की बात ये थी पुलिस ने अन्य बैंकों और शो रूमों के रिकार्ड लेना चाहे तो कोई भी कैमरा वर्किंग में नहीं था।
झज्जर. एसबीआईब्रांच के बाहर सैनिक ओमवीर की खड़ी बाइक िजसके बैग से 50 हजार रुपए िनकाले गए। (दाएं) पुिलसकर्मी को घटना की जानकारी देता हुआ पीड़ित।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva